Ахҭысқәа
Аԥсны Аекологиеи аԥсабарахьчареи рзы аҳәынҭқарратә еилакы ахантәаҩы Савели Ҷыҭанаа АААК Адискуссиатә клуб дсасны даҭааит Аклуб аекологиатә секциа аусура аҳәаақәа ирҭагӡаны.
АААК Адискуссиатә клуб иатәу Анацәеи абацәеи рыклуб аҟны иацҵахеит ахәыҷқәа рааӡара аганахьала аекспертцәа рԥыларақәа. Убас, жәабран 8 рзы имҩаԥысыз аиԥылара дсасны даҭааит акоуч Асҭанда Саӡԥҳа, темас излацәажәазгьы – аԥызацәа рааӡароуп.
АААК Адискуссиатә клуб ажьырныҳәа 30 рзы раԥхьатәи аусуратә еиԥылара мҩаԥнагеит, иааиуа ахымз рыбжьара иааҳакәыршоу аԥсабара ахьчара тема хадас иалкааны.
АААК Иреиҳаӡоу ахеилак ахантәаҩы Мусса Егзакь абаза жәлар рҭоурых аҭҵаамҭа шәҟәы «Абаза ренессанс» аицавторс дамоуп.
АААК Анацәеи абацәеи рыклуб имҩаԥнагеит аҭаацәаратә психологиа ахырхарҭала еицырдыруа специалистцәас иҟоу Ричарди Оксанеи Коннераа рԥылара.
Адунеизегьтәи аԥсуа-абаза конгресс Иреиҳаӡоу ахеилак ахантәаҩы Мусса Егзакь Аԥсны жәлари аполитикатә мчқәеи зегь рахь ихы нарханы ааԥхьара ҟаиҵеит, ҳтәыла ԥхьаҟтәи аԥеиԥш иазхәыцны, рҽеидыркыларц.
Аԥсуа журналист Саида Жьиԥҳа шәҟәык аҿы еидылкылеит қәҿиарала зхы аазырԥшыз Ҭырқәтәылатәи ҳџьынџьуаа рҭоурыхқәа.
АААК Аинформациатә портал анапхгаҩы, аредактор хада Амина Лазԥҳа еиҭалҳәеит иаҳхысыз ашықәс азы Апортал аусушьа шыҟаз.
2019 шықәсазы Адунеизегьтәи аԥсуа-абаза конгресс аҟны аусбарҭа ҿыц аԥҵан – АААК Аппарат, уи дахагылеит Кан Ҭаниа. Ашықәс аихшьалақәа ҟаҵо, иара еиҭеиҳәеит имҩаԥгаз аусқәа ртәы, иара убас афинансқәа рганахьала Аконгресс аусушьа дазааҭгылеит.
АААК аҟны еиуеиԥшым ахырхарҭақәа рыла 2019 шықәсазы имҩаԥыргаз аусура аихшьалақәа ҟарҵеит. Аконгресс ауснагӡаратә маӡаныҟәгаҩ Инар Гыцба дыззааҭгылаз хырхарҭақәоуп: жәларбжьаратәи аусура, Аҳәсеи Аҿари рхеилакқәа русушьа, Аҭыԥантәи аҟәшақәа русура лҵшәақәас иаанашьҭыз.